‫- סדרה תיעודית של NETFLIX -‬
‫- 8 ביוני, 1998‬ ‫ספ בלאטר נבחר לתפקיד נשיא פיפ"א -‬
‫כעת יש לכם נשיא חדש,‬
‫והשאיפה הגדולה שלי היא לאחד את המשפחה.‬
‫זאת הייתה מערכת בחירות שבה, אולי,‬
‫שיחקנו ב…‬
‫דברים מסוימים שהיו מותרים או אסורים.‬
‫אתם יודעים, לפעמים על הדשא‬ ‫אנחנו בועטים, מושכים בחולצה.‬
‫לא עשינו משהו מוגזם כמו תיקול מאחור,‬
‫כי זה כבר אסור.‬
‫אבל חשוב מכך, היום עלינו לשמור‬ ‫על האחדות בעולם הכדורגל.‬
‫משפחת הכדורגל הגדולה, פיפ"א,‬ ‫תהיה מעתה מאוחדת.‬
‫זאת המטרה שלי. זה הכול. תודה רבה.‬
‫אני לא יודע אם עליי לומר…‬
‫להתראות…‬
‫או שלום.‬
‫ואז פתאום, הייתי הנשיא.‬
‫ואז הבנתי את העוצמה ש…‬
‫בזכותכם וביחד איתכם, למדתי להיות סבלני.‬
‫למדתי מה זה להתאחד.‬
‫אבל אני…‬
‫אני עצמי הופתעתי קצת מהעוצמה שקיבלתי.‬
‫להתראות, אבל גם שלום. תודה.‬
‫- פריז, צרפת‬ ‫יומיים אחרי הבחירות -‬
‫- גביע העולם של פיפ"א, 1998 -‬
‫לפיפ"א יש המון כוח,‬ ‫כי יש לה את גביע העולם.‬
‫מדינות מוכנות לעשות הכול‬ ‫כדי לארח אצלן את גביע העולם.‬
‫זה משפר את תדמית המדינה,‬
‫במידה שאי אפשר להשיג בשום צורה אחרת.‬
‫גביע העולם הוא האירוע היחיד בעולם‬
‫שמשודר במרבית המדינות.‬
‫אני לא חושב שאפשר לדמיין דבר אחר‬
‫שמוציא מיליון אנשים לרחובות.‬
‫וגביע העולם הוא‬ ‫מקור ההכנסה מספר 1 של פיפ"א.‬
‫אז העוצמה של אירוע הכדורגל הגדול ביותר‬
‫בעולם כולו, פעם בארבע שנים,‬
‫היא שמעניקה לפיפ"א ולנשיא פיפ"א‬ ‫את העוצמה האמיתית שלהם‬
‫ואת היכולת להפעיל לחץ על מדינות של ממש.‬
‫אבל העוצמה הזאת היא פתח לשחיתות.‬
‫התחלתי לפתח את הרעיון של ז'ואאו האבלנז'.‬
‫הוא אמר שהכדורגל לא יהיה‬ ‫רק של אירופה ודרום אמריקה,‬
‫אלא בכל רחבי העולם.‬
‫לכן, כשנבחרתי,‬
‫התחלתי את המשימה שלי.‬
‫ב-1998, פיפ"א הציגה את עצמה‬ ‫ככוח שפועל לטובה ברחבי העולם.‬
‫היו לה תוכניות פיתוח ברחבי העולם.‬
‫היא הייתה מין גוף כדורגל עולמי,‬
‫שכמעט כל מדינות העולם היו חברות בו.‬
‫היא הייתה מין "אומות מאוחדות"‬ ‫של עולם הכדורגל.‬
‫ואז הוקמה תוכנית גול.‬
‫פרויקט גול היה רעיון, או יוזמה,‬ ‫של הנשיא בלאטר.‬
‫הפרויקט המכונה "פרויקט גול",‬
‫פרויקט שתוכנן במיוחד למטרה,‬
‫שיגיע ישר לשורש‬
‫של ההתאחדויות הלאומיות‬ ‫שזקוקות לעזרה אמיתית.‬
‫הרעיון הראשון שלכל מדינה‬ ‫צריך להיות מטה לאומי.‬
‫ואז היו…‬
‫התקציב לפרויקט כזה היה 400,000 דולר.‬
‫זה היה עניין של אצטדיונים,‬
‫של דשא מלאכותי, של תוכניות חינוכיות.‬
‫בעיני פלאטיני, פרויקט גול‬
‫היה בעיניו נפלא, כי הוא עמד לחלק כספים.‬
‫מבחינתו, זאת הייתה הפוליטיקה של הכדורגל,‬
‫מה שהוא חלם עליו.‬
‫אחרי כל מה שקרה מאחורי הקלעים,‬
‫אותם דברים פחות זוהרים, ואפילו מפוקפקים,‬
‫פלאטיני לא רצה לשמוע על זה יותר.‬
‫יש הרבה סיפורים על כך‬ ‫שכסף הועבר להתאחדויות,‬
‫ואז הדברים שהיו אמורים להיבנות לא נבנו,‬
‫ושהכסף נעלם, אולי.‬
‫המבנה הזה היה אמור להיות‬ ‫המוקד של הכדורגל בקניה.‬
‫התרנגולות נכנסות כעת‬
‫למה שהיה אמור להיות אולם הכנסים הראשי,‬
‫ובו מטבח מצויד, אך כעת הוא הפך לביתן.‬
‫זהו אחד מהפרויקטים שמומנו‬ ‫על ידי הגוף השולט בכדורגל העולמי, פיפ"א,‬
‫בסך 35 מיליון שילינג.‬
‫ברגעים אלה, הדממה נשמעת למרחקים.‬
‫השחיתות נפוצה כשמדובר במדינות עניות,‬
‫וכשאנשים לא יכולים‬ ‫להתפרנס מספיק כדי לחיות.‬
‫למרבה הצער,‬
‫פיפ"א לא ביקשה דיווחים או ראיות,‬
‫מה שהוביל לכך שאף אחד לא ידע מה קרה לכסף.‬
‫כשפיפ"א החלה לתאר את עצמה כבנק…‬
‫והיא הייתה בנק. במובן מסוים,‬ ‫היא הייתה הבנק של ההתאחדויות החברות בה.‬
‫כן, בטח, זה יוצר בעיות.‬
‫זאת אמורה להיות ליבת המטרה של פיפ"א,‬
‫וצריך להכיר בכך‬ ‫שהענף אכן מתפתח במידה אדירה‬
‫וגם הופך לרווחי הרבה יותר.‬
‫בנשיאות של ספ בלאטר נוצרה מורשת של פיתוח.‬
‫אלה היו ההבטחות שהוא הבטיח,‬
‫שבזכותן הוא קיבל את הקולות‬ ‫בבחירות לנשיאות פיפ"א.‬
‫כמה שחקנים הגיעו, למשל, מיבשת אפריקה?‬
‫כמה מהאיים הקריביים?‬
‫כמה שחקנים מאסיה?‬
‫כך צריך להיראות הכדורגל בעתיד.‬
‫הכדורגל בעתיד חייב להישאר‬ ‫הביטוי הגדול ביותר של תקווה‬
‫עבור צעירי העולם.‬
‫כך הוא יצר בסיס חזק של מדינות שאמרו,‬
‫"אנחנו יודעים שאפשר לסמוך עליו".‬
‫אבל יש גם תפיסה צינית,‬ ‫לפיה זה ארגון פוליטי,‬
‫ושאפשר להיות בטוחים שכל עוד אתה מזרים כסף,‬
‫אתה תקבל את הקולות.‬
‫לא רק המדינות שמשתתפות בגביע העולם‬
‫ייהנו מרווחי הטורניר,‬
‫אלא כל משפחת פיפ"א תושפע ישירות‬
‫באמצעות תוכניות הפיתוח,‬
‫שיחזרו אליכם, להתאחדויות הלאומיות,‬
‫וגם אליכם, לקונפדרציות האזוריות.‬
‫- ציריך, שווייץ‬ ‫2001 -‬
‫בקדנציה הראשונה של ספ בלאטר‬
‫התרחש אירוע אדיר ממדים,‬
‫כלומר קריסתה‬
‫של חברת "אינטרנשונל ספורט‬ ‫אנד ליז'ר", איי-אס-אל, ב-2001.‬
‫החברה, שהוקמה במקור‬ ‫על ידי בעלי אדידס, הורסט דסלר,‬
‫על מנת לקנות זכויות שיווק,‬
‫זכויות שידור וחסויות,‬
‫ולמכור אותן ברחבי העולם,‬ ‫חוותה קריסה כלכלית מוחלטת.‬
‫פיפ"א איבדה הכול.‬
‫הם איבדו את הבנק שלהם.‬ ‫איי-אס-אל הייתה הבנק.‬
‫כשהכסף הפסיק להגיע, לא נמצא פתרון מהיר.‬
‫נוצר בלגן עצום,‬
‫ולבלגן הזה היו השלכות‬ ‫כלכליות ופוליטיות על פיפ"א.‬
‫פיפ"א הייתה תלויה באיי-אס-אל,‬ ‫שסיפקה את הכסף שפיפ"א הייתה צריכה‬
‫כדי לוודא שלכולם יש אוכל בפה.‬
‫ואז, פתאום, הם נקלעו למשבר כלכלי אדיר,‬
‫והיו צריכים להתגבר עליו מהר מאוד.‬
‫האיש החזק ביותר בכדורגל העולמי‬
‫נלחם בניסיון להישאר בתפקידו. ספ בלאטר…‬
‫ספ בלאטר ניצב בפני סדרת שאלות‬
‫שנשמעות יותר כמו האשמות‬ ‫בכל הנוגע לשיקול הדעת שלו,‬
‫ואף ליושרתו, בכל הנוגע‬ ‫ליחסים עם חברת איי-אס-אל.‬
‫בלאטר רצה להסתיר,‬
‫והם הצליחו להסתיר את זה במשך זמן מה.‬
‫ואז התחיל להתגלגל מעין כדור שלג נגד פיפ"א.‬
‫- מישל זן-רופינן -‬
‫מישל זן-רופינן היה עורך דין שווייצרי,‬
‫וכשבלאטר זכה בבחירות ב-98',‬
‫הוא קידם את זן-רופינן‬ ‫לתפקיד המזכיר הכללי של פיפ"א.‬
‫אבל בשנת 2002,‬
‫הוא התחיל לשאול שאלות.‬
‫הוא חיבר מסמך‬
‫שהוכיח, לטענתו, ליקויי ענק בניהול‬
‫תחת בלאטר כנשיא.‬
‫אני עדיין זוכר איך התנגדנו לספ בלאטר.‬
‫זה היה ייחודי, כמו סרט של פליני,‬
‫משהו שלא ייאמן.‬
‫זיהינו בעיות רבות.‬
‫נהלים חשבונאיים מטעים,‬
‫כמה ניגודי עניינים.‬
‫הם מראים גם שייתכן‬ ‫וקיימת שחיתות בתוך הארגון.‬
‫זן-רופינן חשב שהוא ארגן‬ ‫קואליציה של חבר הוועד המנהל,‬
‫שידרשו התנהלות כלכלית אחראית יותר,‬
‫וידרשו גם שבלאטר יתמודד עם המצב או יתפטר.‬
‫אנו מאמינים שנשיא פיפ"א,‬ ‫בלאטר, חרג מסמכותו.‬
‫אני רוצה שאנשים ידעו‬
‫שהמצב הכלכלי של פיפ"א רציני ביותר.‬
‫עושה רושם שאף אחד לא לוקח את זה ברצינות.‬
‫הם אכן הגישו תלונה פלילית,‬
‫אבל הוא הכחיש את כל הטענות נגדו.‬
‫לא עשיתי שום דבר‬
‫שבית המשפט אמור להחשיב כעבירה.‬
‫לא עשיתי דבר בניגוד לתקנות פיפ"א.‬
‫לא עשיתי דבר בניגוד למצפוני.‬
‫הנושא הפך לפוליטי,‬
‫ואז החברות חשובה יותר.‬
‫- קונגרס פיפ"א‬ ‫דרום קוריאה, 2002 -‬
‫אני רוצה להשאיר את הבמה למר צ'אק בלייזר.‬
‫למען האמת, אני מופתע לשמוע‬
‫שיושב ראש ועדת הביקורת הפנימית‬
‫נכנס לאולם מלא מפה לפה וצעק "שריפה".‬
‫אין שום שריפה.‬
‫אני מניח, אדוני הנשיא,‬
‫שכל הרעש הזה צריך להיזקף לזכותך,‬
‫לזכות העבודה שעשית,‬
‫שדורדרה עכשיו לקמפיין פוליטי פלגני,‬
‫שמתקיים בחודשים האחרונים.‬
‫כשאתה רואה שזה קורה,‬
‫אתה מבין שהאנשים‬ ‫שמייצגים את ההתאחדויות הלאומיות‬
‫בקונגרס של פיפ"א לא מבינים בענייני כספים.‬
‫בלאטר היה יכול לעלות לבמה‬ ‫ולטעון בפני חברי פיפ"א‬
‫שאין שום בעיה כלכלית,‬
‫כי היה לו כסף מזומן בכיס.‬
‫אבל בפועל הוא מכר טורנירים עתידיים‬
‫כדי להיות מסוגל להציג מצג כזה.‬
‫הוא משכנע מאוד, מקסים.‬
‫אם היה מדובר בחברה פרטית,‬ ‫היא הייתה פושטת רגל.‬
‫לא קרה שום דבר,‬ ‫זה עבר כמו בריזה נעימה בקיץ.‬
‫- יום הבחירות לנשיאות פיפ"א, 2002 -‬
‫ב-2002, בלאטר נתקל בעוד מתמודד רציני.‬
‫הפעם האירופאים תמכו בעיסא חייטו.‬
‫שלום, מר חייטו.‬ ‫-שלום.‬
‫הוא מקמרון.‬
‫הם חשבו שהוא ימשוך יותר קולות‬
‫ממדינות אפריקה וממדינות שאינן באירופה.‬
‫הם הפסידו ב-98'.‬
‫והם זיהו הזדמנות למנות מישהו שאינו בלאטר.‬
‫זה כמו משחק כדורגל.‬
‫צריך ללמוד איך לנצח וללמוד איך להפסיד,‬
‫אבל אני מקווה שאנצח.‬
‫הבחירה האסטרטגית בחייטו מעניינת,‬
‫כי הם חשבו, אולי,‬
‫שמועמד אפריקאי ירסק את השווייצרי.‬
‫וימונה מישהו שהם יוכלו לשלוט בו.‬
‫תמיד קשה לנצח נשיא מכהן.‬
‫זה כמעט בלתי אפשרי.‬
‫נשיא פיפ"א חזק מדי,‬ ‫והחצר האחורית שלו גדולה מדי.‬
‫המועמד שנבחר לתפקיד‬ ‫נשיא פיפ"א בקדנציה הבאה‬
‫הוא מר ז'וזף ס. בלאטר.‬
‫הוא זכה בבחירות בניצחון מכריע.‬
‫ואז הוא התנקם בזן-רופינן.‬
‫ובנוגע למזכיר הכללי,‬
‫תישלל ממנו כל אחריות‬ ‫בכל דבר שעשוי להיות קשור לפיפ"א.‬
‫תשאירו אותו שם, איפה שהוא.‬
‫עכשיו אני…‬
‫מישל זן-רופינן,‬
‫בן ארצי, שאני הבאתי לארגון,‬
‫בשמחה, באמת.‬
‫ואז נאלצתי להיפטר ממנו.‬
‫הנה, אתמול קיוויתי שנזכה לדמוקרטיה,‬
‫אבל למרבה הצער, היום, אתם, חברי הקונגרס,‬
‫ואנחנו, שעל הבמה, לא זכינו לקבל אותה.‬
‫רבים אומרים,‬ ‫"זן-רופינן הוא מהאליטות של פיפ"א,‬
‫"הוא התעניין בכוח, בהשפעה ובסמכות,‬ ‫בדיוק כמו כל השאר".‬
‫הוא לא היה בדיוק כמו כל השאר.‬ ‫זה פשוט לא נכון.‬
‫אני מסתכל על התכתובות‬
‫שבהן מתרכז הניסיון לקבלת דין וחשבון,‬
‫ולא ראיתי דבר כזה בשום מקום אחר.‬
‫אז היה משהו שונה בדברים שהוא ניסה לעשות.‬
‫בוא נקווה, באמת, עבור פיפ"א,‬
‫כי הקונגרס הזה הוכיח‬
‫שמצבו של הארגון באמת רע מאוד.‬
‫תודה.‬
‫ידידיי היקרים…‬
‫זה… באמת…‬
‫ספ בלאטר התגבר על אתגרים שלא ייאמנו.‬
‫הוא התגבר על קריסתה של איי-אס-אל,‬
‫ושרד בקרב איתנים ממש,‬
‫שיזמו חברים בוועד המנהל‬
‫והמזכיר הכללי שלו, נגדו.‬
‫ציינתי לעצמי את האמון העמוק שנתתם.‬
‫את האמון העמוק שנתתם בפיפ"א ובי!‬
‫אחרי ניצחון בקרב כמו זה,‬
‫הוא היה יציב מאוד במעמדו כנשיא פיפ"א,‬
‫המלך של כל מה שנפרס לנגד עיניו, בעצם.‬
‫בואו נעבוד ביחד,‬
‫ובואו נשכח את מה שקרה‬ ‫בחודשים האחרונים. תודה!‬
‫בכל מדינה יש התאחדות לכדורגל,‬
‫וכל אחת מהן רשומה לפדרציה יבשתית,‬
‫שמכונה קונפדרציה.‬
‫כל קונפדרציה כזאת בוחרת מספר חברים‬
‫שישבו סביב השולחן בגוף השולט בפיפ"א.‬
‫הוא נקרא בעבר "הוועד המנהל",‬ ‫והיו בו 24 חברים בסך הכול.‬
‫הם היו נפגשים מדי פעם, כמה פעמים בשנה,‬
‫כדי לקבל החלטות בדרג גבוה עבור פיפ"א.‬
‫יש אירוע מפתח פוליטי,‬
‫הבחירה במדינה שתארח את גביע העולם,‬
‫וההחלטה הזאת התקבלה על ידי הוועד המנהל.‬
‫זה אכן היה המוסד החזק ביותר בעולם הכדורגל,‬
‫כיוון שהוא היווה, למעשה,‬ ‫את קודקוד הפירמידה.‬
‫ברגעים מסוימים הייתה לי תחושה‬ ‫שהוועד המנהל של פיפ"א,‬
‫של נשיא שאיחד את כולם,‬
‫היה למעשה מעצמה עולמית, כן.‬
‫הוועד המנהל לא היה‬ ‫המקום הכי ידידותי בעולם.‬
‫זאת חבורה של אנשים תאבי כוח,‬
‫שכולם מוכנים ומזומנים‬
‫לתקוע אחד לשני סכין בגב‬ ‫בכל הזדמנות אפשרית.‬
‫לא דיברו על כדורגל.‬
‫דיברו רק על… מריבות.‬
‫רבים בשביל לריב.‬
‫התברר שהאנשים האלה הם כמו ילדים.‬
‫אין גבול לשטויות שלהם.‬
‫אני חושב שלרובם היו‬ ‫מניעים לא ראויים במיוחד.‬
‫רובם ניהלו את הענף‬
‫כי הם ראו בו עסק,‬
‫עסק משפחתי שהם יכולים להרוויח ממנו כסף.‬
‫ג'ק וורנר היה דוגמה מושלמת,‬
‫כי ג'ק וורנר היה פוליטיקאי מוכשר,‬
‫שידע בדיוק איך לשמח אנשים‬
‫ולקבל את מה שהוא רצה,‬
‫תפקידים שמקנים יותר ויותר כוח.‬
‫באותה תקופה, ג'ק כבר התקדם‬
‫לתפקיד בכיר ביותר‬ ‫בעולם הכדורגל הבין לאומי.‬
‫לא היה עוד אדם עם סמכות ועוצמה כמו שלו.‬
‫הוא אמר לי,‬
‫"אם תסתכל על הרכב‬ ‫הוועד המנהל של פיפ"א כיום,‬
‫"תראה שאני החבר המנוסה ביותר‬
‫"בוועד המנהל של פיפ"א.‬
‫"אבל יש בעיות.‬
‫"המדינה שלי, טרינידד, היא אחת מהיחידות‬
‫"מכל החברות הוועד המנהל,‬ ‫שמעולם לא שיחקה בגביע העולם".‬
‫כל חיי, זה היה החלום שלי.‬
‫הכול נועד כדי להעפיל לגביע העולם.‬
‫ולאף מדינה אין את החספוס,‬ ‫האומץ והנחישות הדורשים כדי להצליח‬
‫ולהעפיל לגביע העולם יותר מאיתנו.‬
‫ואנחנו נגיע לשם בקרוב מאוד.‬
‫השריקה האחרונה נשמעה.‬
‫טרינידד וטובגו הגיעה לארץ המובטחת.‬
‫הם ישחקו גרמניה ב-2006.‬
‫דניס לורנס עם נגיחה נהדרת.‬
‫כשאני נזכר בגביע העולם,‬ ‫וגם כשאני מדבר עליו עכשיו,‬
‫אף פעם לא דיברנו על לשחק‬ ‫בליברפול או במנצ'סטר יונייטד.‬
‫דיברנו על לשחק עבור טרינידד בגביע העולם.‬
‫זה היה הדיון. זה רגע השיא של כל שחקן.‬
‫כשהשריקה האחרונה נשמעה בבחריין,‬ ‫פשוט נשברתי לגמרי.‬
‫לא הצלחתי לשלוט בעצמה.‬
‫אני אומר לך, במובן מסוים,‬ ‫אנחנו נדליק את גרמניה,‬
‫במובן שבו אף מדינה עוד לא עשתה זאת.‬
‫אנחנו נותנים הכול למען המדינה שלנו.‬
‫ההעפלה לגביע העולם הייתה כל החיים שלנו.‬
‫קיבלנו את ההזדמנות הזאת‬ ‫בזכות הקורבנות שהקרבנו.‬
‫היה לי מזל ששיחקתי‬ ‫בנבחרת טרינידד וטובגו בתקופה הזאת,‬
‫בגלל ג'ק וורנר.‬
‫הוא היה כל הכדורגל בטרינידד וטובגו.‬
‫למעשה, הוא היה כל הכדורגל הקריבי.‬
‫כל החלטה והחלטה בעניין המדינות הקריביות‬ ‫התקבלה פה, בטרינידד,‬
‫במשרד של ג'ק,‬
‫והוא היה מוקד הכוח‬ ‫בענף הכדורגל בצד הזה של העולם.‬
‫ההילה הזאת, הנוכחות הזאת שמקיפה אותו,‬
‫היא… בעיניי, ככדורגלן צעיר,‬ ‫היא הייתה לא מציאותית.‬
‫ג'ק קיבל את כל ההחלטות‬ ‫בכדורגל שלנו במשך תקופה ארוכה למדי.‬
‫הוא רצה להשפיע על הקריירות של אנשים.‬
‫חשבנו עליו אך ורק‬ ‫כעל מישהו שמנסה לעזור לנו.‬
‫כשהעפלנו לגביע העולם,‬
‫התחלנו לדבר על מה שיקרה אחר כך.‬
‫כמה השחקנים יקבלו‬ ‫עבור כל משחק בגביע העולם?‬
‫מה יקרה? מה הם יעשו?‬
‫האם נקבל בונוס על ההעפלה? כמה?‬
‫החלטנו לקבוע פגישה עם מר וורנר.‬
‫הייתה לנו גם רשימת דרישות.‬
‫הדבר הראשון שהחלטנו עליו‬ ‫היה חלוקה של שבעים-שלושים‬
‫של ההכנסות המסחריות שיתקבלו מגביע העולם.‬
‫חשבנו, "לא, אי אפשר לבקש…‬
‫"אף אחד לא ייתן לנו שלושים אחוז.‬ ‫זה פשוט מגוחך".‬
‫ג'ק אמר, "סגור, אין בעיה".‬
‫אז הסתכלנו אחד על השני, כאילו, "בסדר…"‬
‫ציפינו להתנגדות כלשהי.‬
‫עברנו לסעיף הבא, הבונוס שפיפ"א העניקה‬
‫לכל מדינה שהעפילה לגביע העולם.‬
‫בשלב הזה הפגישה הפכה לקצת פחות נעימה.‬
‫הוא התחיל להתעצבן בדיונים,‬
‫אבל רצינו חלוקה של חמישים-חמישים,‬ ‫והוא הסכים.‬
‫נכנסנו לפגישה עם האיש‬ ‫החזק ביותר בעולם הכדורגל,‬
‫ושכנענו אותו להסכים איתנו. ניצחנו.‬
‫זאת בטח הייתה השיחה הכי מהנה שהייתה לנו‬
‫בכל הנוגע לעניינים כספיים.‬
‫אחר כך,‬
‫המצב התחיל להתדרדר מהר מאוד.‬
‫- גביע העולם של פיפ"א, 2006‬ ‫גרמניה -‬
‫טרינידד וטובגו, עד כמה הם יצליחו להתעלות‬
‫במשחק הגדול ביותר בחייהם?‬
‫מי יודע?‬
‫המשחק עשוי להסתיים ברוח טובה או בתבוסה,‬ ‫וייתכן שזה היום הגדול ביותר‬
‫בהיסטוריה הקצרה של הכדורגל הקריבי.‬
‫- לוחמי סוקה -‬
‫כשיצאנו מהמנהרה, הסתדרנו בשורה,‬
‫ושמענו את ההמנון הלאומי שלנו,‬
‫אין בכלל ספק שזה היה‬ ‫הרגע הספורטיבי שאני הכי גאה בו.‬
‫האפשרות לשיר את ההמנון הלאומי של ארצי‬
‫על הבמה הגדולה בעולם.‬
‫ואיכשהו הצלחתי לראות את ההורים שלי ביציע,‬
‫את אבא שלי ואת הרגשות שהם נשאו איתם.‬
‫לא משנה מה יקרה אחר כך.‬
‫ככה הרגשתי כשעמדתי על הדשא‬ ‫ולקחתי חלק בגביע העולם.‬
‫רבים מאיתנו הכירו‬ ‫את מר וורנר זמן ארוך למדי.‬
‫אם היינו רואים אותו, הוא היה אומר,‬ ‫"כן, משחק מצוין. כל הכבוד".‬
‫אבל בשלב כלשהו מישהו היה אומר,‬
‫"זוכר את גיליון הנתונים שדיברת עליו?‬
‫"מה קורה איתו?"‬
‫גיליון נתונים שבו נראה‬ ‫את הרווחים המסחריים,‬
‫את ההכנסות המסחריות שהתקבלו.‬
‫התחלתי לראות קיזוזים עבור לינה באוסטריה,‬
‫לינה בגרמניה‬
‫וטיסות שקוזזו מההכנסות המסחריות.‬
‫"זה החלק שלך, בערך 800 דולר."‬
‫כעסתי.‬
‫כל האמון והאמונה שלנו במר וורנר‬
‫נעלמו מיד.‬
‫איך אתה מעז לקחת לנו‬ ‫את רגע האושר היחיד שהיה לנו,‬
‫כששיחקנו באירוע הספורט הגדול בעולם?‬
‫הרגשנו שהוא קורע את זה מאיתנו.‬
‫כן.‬
‫אני זוכר שאחרי גביע העולם, המאמן‬
‫קרא לי ואמר, "אני רואה‬ ‫שהולך לך טוב במועדון שלך.‬
‫"הלוואי שיכולת לשחק גם אצלי".‬
‫הוא אמר, "אבל אני לא יכול לזמן אותך,‬
‫"אתה ברשימה השחורה.‬
‫"אסור לנו לזמן את השחקנים‬ ‫שהיו מעורבים במחלוקת על הבונוס".‬
‫ואז הבנתי שאנחנו מקבלים עונש‬
‫על זה שביקשנו את האמת.‬
‫בסופו של דבר הממשלה הגיעה להסדר,‬
‫כשמונה שנים אחר כך.‬
‫המבוכה פשוט הייתה גדולה מדי.‬
‫הם הציעו פשרה, אז התפשרנו.‬
‫- המדינה תממן תשלום‬ ‫של 1.3 מיליון דולר לכדורגלנים -‬
‫- פארק וורנר -‬
‫נותרו עוד מאה מיליון דולר‬ ‫של טרינידד וטובגו, כ-15 מיליון דולר,‬
‫שעדיין אין שום מידע בנוגע אליהם.‬
‫ג'ק לא היה צריך להסביר מעולם לאן הכסף הלך.‬
‫- ג'ק א. וורנר -‬
‫וכיוון שאנחנו לא יכולים לספק דין וחשבון‬
‫על מה שהוא עשה ולא עשה,‬
‫אתה מוצא את עצמך במצב‬
‫שבו המים העכורים מאשתקד‬
‫זורמים עכשיו בתעלות הניקוז‬
‫אל תוך המצב הנוכחי.‬
‫נציגי התקשורת הבין לאומית‬ ‫והצופים מתחילים להתרגש.‬
‫הנה מר מנדלה.‬
‫מר נלסון מנדלה, אדם חופשי,‬
‫צועד את צעדיו הראשונים‬ ‫בדרום אפריקה חדשה.‬
‫דמוקרטיה וצדק לכול,‬ ‫זו הדרך היחידה לחיי שלום.‬
‫בלאטר הבטיח הרבה דברים להרבה אנשים.‬
‫אחד מהדברים שהוא הרבה לדבר עליהם‬
‫היה שאם הוא יהיה נשיא פיפ"א,‬
‫הוא יעשה כל מה שביכולתו‬ ‫כדי להביא את גביע העולם לאפריקה.‬
‫שהוא יתמוך ברעיון בדרך כלשהי.‬
‫אפשר לחזור להיסטוריה‬ ‫ולראות שכאשר האבלנז' רץ לנשיאות פיפ"א‬
‫הוא עשה מהאפרטהייד עניין גדול,‬
‫ואז ראינו את סוף האפרטהייד,‬
‫וראינו את נלסון מנדלה‬ ‫הופך לדמות חשובה על במת העולם,‬
‫ולסמל של יציאה מעבר של דיכוי‬
‫וכניסה לעולם שוויוני יותר,‬
‫ופיפ"א הייתה להוטה להתחבר לזה.‬
‫אני יכול לומר שכשהייתי בפיפ"א‬
‫נקטתי עמדה נחרצת‬
‫נגד האפרטהייד בדרום אפריקה.‬
‫עד כדי כך שכאשר מנדלה נבחר לנשיאות,‬
‫הגעתי ליוהנסבורג,‬
‫והלכתי למסור לו ברכות בשם עולם הכדורגל.‬
‫מר מנדלה.‬
‫תודה. תודה רבה.‬
‫האדם היחיד שלא אשכח לעולם‬
‫הוא נלסון מנדלה.‬
‫כשאני מדבר על נלסון מנדלה,‬
‫אני תמיד מלא ברגש.‬
‫כי בפעם הראשונה בה פגשתי אותו,‬
‫באותה תקופה הייתי המזכיר הכללי,‬
‫הוא הסתכל עליי,‬
‫והוא חיבק אותי.‬
‫אני…‬
‫והוא אמר, "תקרא לי מדיבה".‬
‫אני חושב שבלאטר רואה את עצמו כמשכין שלום.‬
‫הוא חושב שהוא יהפוך לדמות חשובה בעולם,‬
‫לא רק בכדורגל,‬
‫מין דיפלומט בין לאומי,‬ ‫אם הוא יביא את גביע העולם לאפריקה.‬
‫מהיום הראשון, בלאטר רצה‬ ‫לקיים את גביע העולם בדרום אפריקה.‬
‫מהיום הראשון, הוא היה ידיד של אפריקה.‬
‫מהיום הראשון, הוא תמך בכל המדינות הקטנות.‬
‫ב-2002 התבקשתי להצטרף לפיפ"א.‬
‫הם אמרו לי, "אנחנו צריכים עוד כסף.‬
‫"אתה צריך לבנות תוכנית מסחרית חדשה,‬
‫"ואנחנו נותנים לך שלוש שנים‬
‫"לשקם את המבנה המסחרי‬ ‫של פיפ"א, לקראת גביע העולם הבא".‬
‫במכרז הבא כל אירוח גביע העולם,‬
‫דרום אפריקה השתתפה בו שוב, וגם מרוקו.‬
‫שתי המדינות האלה‬
‫נלחמו זו בזו על אירוח הטורניר.‬
‫המרוקאים השקיעו מאמצים.‬
‫הם הטיסו את בלייזר‬ ‫ואת וורנר, בין השאר, למרוקו,‬
‫והעניקו להם יחס מלכותי.‬
‫הם קיבלו יחס טוב במיוחד.‬
‫אבל הדרום אפריקאים היו נחושים לזכות,‬
‫ומתברר שלא פעם‬ ‫הם היו מוכנים לשלם לשם כך מחיר גדול.‬
‫למשחק בין לאומי שמשוחק בכל מדינה שהיא‬
‫יש תועלת אדירה.‬
‫דרום אפריקה היא כעת חלק מהעולם הגלובלי.‬
‫הכרנו את נלסון מנדלה כשטסנו לדרום אפריקה,‬
‫כחלק מהנסיעות שלנו‬ ‫בניסיון להחליט מי תארח את גביע העולם.‬
‫הביקור הראשון היה במרוקו‬
‫והשני במצרים,‬ ‫ובשתיהן פרסו לפנינו שטיח אדום.‬
‫אבל אז הגענו לדרום אפריקה ופגשנו את מנדלה.‬
‫הוא היה חביב ואדיב להפליא,‬
‫והייתה סביבו מין הילה, כמעט כמו שדה כוח.‬
‫היה אפשר להרגיש מין נוכחות סביבו.‬
‫אכלנו איתו ארוחות בוקר וארוחות ערב,‬
‫והוא פטפט איתנו.‬
‫והיה גם את הביקור הידוע לשמצה בטרינידד,‬
‫כשטסנו איתו במטוס במשך 22 שעות.‬
‫בדף הבית של הבלוג של צ'אק בלייזר‬ ‫הופיעה תמונה שלו עם ידידו נלסון מנדלה,‬
‫במטוס בדרך לטרינידד.‬
‫אנחנו רואים בה למעשה‬ ‫את אחד מהאנשים הדגולים אי פעם,‬
‫נלסון מנדלה,‬
‫עם צ'אק המפוקפק.‬
‫נלסון מנדלה הגיע הערב לטרינידד וטובגו,‬
‫לכאן הגיע לביקור היסטורי שיימשך יומיים.‬
‫גם נשיא פיפ"א, ספ בלאטר, יצא גם הוא החוצה,‬
‫כאשר הוא ונשיא קונקקא"ף, ג'ק וורנר,‬ ‫חיכו כדי ללוות את מנדלה לאצטדיון האובל.‬
‫ואז הגענו לטרינידד,‬ ‫ומיד העלו אותנו על הבמה,‬
‫ומנדלה היה חלש מאוד.‬
‫הוא היה עייף מאוד.‬
‫הוציאו אותו החוצה, הושיבו אותו בכיסא,‬ ‫והתחילו לחגוג סביבו,‬
‫אנשים רקדו ושרו.‬
‫לג'ק וורנר היו שלושה קולות‬
‫בסבב הבחירות בפיפ"א,‬ ‫שיקבע מי תארח את גביע העולם.‬
‫הכול נועד לצורך יחסי ציבור,‬
‫שיתפרשו גם כשבחים לג'ק וורנר.‬
‫לי אין אגו.‬
‫המטרה שלי כשהבאתי אותם הנה‬
‫הייתה לתת לאנשים‬ ‫הזדמנות לראות מנהיגים דגולים,‬
‫ומבחינתי זה אירוע של פעם בחיים.‬
‫הוא רצה להראות כמה כוח יש לו,‬
‫וזאת הייתה דרך אחת להוכיח שהוא היה הבוס.‬
‫רק כשהגעתי לשם‬ ‫שאלתי את עצמי, "למה הוא עושה את זה?‬
‫"הוא איש חולה מאוד.‬ ‫לא עושים דבר כזה לאיש זקן וחולה".‬
‫- ההכרזה על מארחת גביע העולם ב-2010 -‬
‫כל מי שרוצה את גביע העולם‬
‫צריך לשחק לפי החוקים של חברי הוועד המנהל.‬
‫זאת לא בעיה של אותה מדינה,‬ ‫כי אין להם ברירה אחרת.‬
‫הם חייבים לספק את הסחורה.‬
‫ג'ק וורנר היה יכול לעשות כל מה שהוא רוצה.‬
‫בישיבת הוועד המנהל הבוקר‬
‫השגנו הישג טוב מאוד, כשאמרנו,‬
‫"כן. אנחנו גאים.‬
‫"אנחנו גאים באפריקה".‬
‫אני אגלה ביחד איתכם.‬
‫גביע העולם של פיפ"א בשנת 2010…‬
‫ייערך…‬
‫- דרום אפריקה -‬
‫כשגביע העולם אמור להיערך בדרום אפריקה,‬
‫הסמליות עצומה.‬
‫במהלך הטורניר נעשה ברור מאוד‬
‫שהאפרטהייד הסתיים,‬
‫ודרום אפריקה החדשה של אחרי האפרטהייד‬ ‫הראתה לעולם את הצדדים הטובים ביותר שלה.‬
‫ככה מכרו את ההצעה.‬
‫המאבק הזה נמשך שבע שנים.‬
‫ומה שנעשה, מה שאנו חייבים לעשות,‬
‫הוא לוודא שהדברים שפיפ"א אמרה,‬
‫שזה יהיה גביע עולם מצוין.‬
‫אנו חייבים לוודא‬ ‫שהוא אכן יהיה גביע עולם מצוין.‬
‫באזור הזה, הכדורגל הפך לסוג של להט.‬
‫זה כמו לתת לאנשים אופיום.‬
‫הם מעשנים, והם מאושרים לכמה רגעים.‬
‫כשהם מתעוררים, הם אומרים, "אוי…"‬
‫הם נוחתים לתוך הבעיות שלהם.‬
‫זה מעין מרפא…‬
‫לבעיות עמוקות מאוד.‬
‫כדור טוב מאוד. צ'בלאלה…‬
‫שער לבפאנה בפאנה!‬
‫שער לדרום אפריקה!‬
‫דרום אפריקה קיבלה‬ ‫את אירוח גביע העולם ב-2004.‬
‫שמעתי לראשונה על התשלום‬
‫שדרום אפריקה הייתה אמורה להעביר‬ ‫להתאחדות הקריבית ולג'ק וורנר,‬
‫שלוש שנים אחר כך, ב-2007 או 2008.‬
‫דרום אפריקה ניהלה משא ומתן על שלושת הקולות‬
‫שוורנר שלט בהם, הקול שלו, הקול של בלייזר‬
‫והקול של הנציג השלישי‬ ‫של קונקקא"ף בוועד המנהל.‬
‫הם אמרו שזה כסף שיועבר‬
‫למימון הפזורה האפריקאית במדינות הקריביות.‬
‫ג'ק וורנר הפעיל הרבה לחץ‬
‫כדי שהתשלומים יימשכו.‬ ‫הוא פנה אל בלאטר, ובלאטר פנה אליי.‬
‫הגיעו לפיפ"א מסמכים,‬
‫שאישרו העברת כספים‬ ‫לחשבונות בנק בשליטתו של ג'ק וורנר,‬
‫על סך עשרה מיליון דולר.‬
‫הוא לקח את הכסף.‬
‫הוא היה אמור להעביר‬ ‫עשרה אחוזים לצ'אק בלייזר.‬
‫דרום אפריקה הציעה עשרה מיליון,‬
‫שאחד מהם היה אמור להגיע לצ'אק.‬
‫כשזה נודע לי, אמרתי לו, "אתה צוחק עליי.‬
‫"ג'ק וורנר מקבל תשעה מיליון דולר,‬ ‫ואתה מקבל מיליון.‬
‫"מה האחרים מקבלים?‬ ‫כמה כסף יש לדרום אפריקה?‬
‫"ככה זה באמת עובד?"‬
‫כשמכירים את האדם שהיה נוהג לקבל שוחד…‬
‫עכשיו ידוע שגם עשרת המיליונים האלה נעלמו.‬
‫זאת פשוט עובדה.‬
‫חברים אחרים בוועד המנהל‬ ‫ידעו מה ג'ק וורנר עושה.‬
‫אף אחד לא עצר אותו. זאת הייתה התפיסה שלהם.‬
‫הם האמינו שהם יכולים‬ ‫לעשות הכול ושאין להם גבולות.‬
‫הם האמינו שזכותם להרוויח מגביע העולם.‬
‫נראה שלא הייתה שום שאלה‬
‫בנוגע לכך שכסף עבור הפזורה‬ ‫האפריקאית הועבר לג'ק וורנר,‬
‫עבור אפריקאים שנלקחו מאפריקה,‬
‫במקור לצורך עבדות,‬
‫ושרבים מהם חיים עדיין בתנאי עוני.‬
‫קשה למצוא מטרה ראויה יותר בעולם.‬
‫והעובדה היא שעשרת המיליונים‬ ‫לא שימשו לבנייה של שום מורשת.‬
‫הדרום אפריקאים ניסו לנקות את עצמם מאשמה.‬
‫ברצוננו להכחיש בצורה גורפת את הטענות‬
‫שהמדינה והממשלה שלנו‬ ‫שיחדו מישהו כדי להבטיח את הזכות‬
‫לארח את גביע העולם של פיפ"א ב-2010.‬
‫מלכתחילה ביטלנו את הטענות…‬
‫מבחינתם זה היה כתם,‬ ‫בהתחשב באיכות ההצעה שלהם.‬
‫הגיע להם לארח את גביע העולם.‬
‫לא הגיע להם לעשות את שאר הדברים.‬
‫זאת הבעיה של פיפ"א.‬
‫אם הגוף הגבוה ביותר מושחת,‬
‫הבעיה היא לא של אנשים‬ ‫שרוצים לארח גביע עולם,‬
‫הבעיה היא של האנשים שמחליטים.‬
‫אני זוכר שבתקופות הטובות,‬ ‫אחרי גביע העולם בדרום אפריקה,‬
‫הייתה התחלה גדולה מאוד.‬
‫קודמי בתפקיד אמר לי יום אחד,‬
‫"ספ, יצאת מפלצת".‬
‫באותה תקופה, לא האמנתי לו.‬
‫אבל במבט לאחור, אפשר לומר שהוא צדק.‬
‫- קונגרס פיפ"א‬ ‫אוסטרליה, 2008 -‬
‫צריך להבין‬
‫שכשאתה חלק מתרבות,‬
‫זה אורח חיים.‬
‫התרבות של פיפ"א הייתה אורח חיים.‬
‫זאת הייתה קבוצת אנשים,‬ ‫שהרגישו שהם לא חייבים דין וחשבון לאף אחד.‬
‫אדוני הנשיא, הבמה שלך.‬
‫האירוע הזה, גביע העולם של פיפ"א,‬
‫הוא אירוע הספורט מספר 1 בעולם.‬
‫אם אתה חי עם כל כך הרבה כסף וכוח,‬
‫בעיני רוחך,‬
‫אף אחד לא יבוא להפריע למה שאתה עושה.‬
‫מדינות רבות מאוד‬ ‫רוצות לארח את גביע העולם ב-2018.‬
‫ארצות הברית של אמריקה,‬
‫אנגליה,‬
‫רוסיה, קטאר…‬
‫כל המערכות מוכנות,‬
‫ואתה חסין מכל פגע.‬
‫לכן אני מציע‬
‫שנתחיל לקבל הצעות‬
‫לאירוח גביע העולם ב-2018 וב-2022.‬
‫אבל לקבוע את שניהם ביחד,‬
‫ואז לתת לוועד המנהל של פיפ"א‬ ‫לבחור באפשרות הטובה ביותר.‬
‫ההחלטה הייתה מבוססת‬ ‫על זכויות השידור בטלוויזיה.‬
‫כשקובעים גביע עולם אחד וגביע עולם שני,‬
‫שיתקיים ארבע שנים אחר כך,‬ ‫אפשר למכור את שני הטורנירים בבת אחת.‬
‫ככה מייצרים הכנסה גדולה יותר.‬
‫האם זאת הייתה טעות,‬ ‫להכריז על שני גביעי עולם ביחד?‬
‫מבחינה מסחרית, אני חושב שלא.‬ ‫אבל מבחינת השחיתות,‬
‫כי זאת הייתה שאלה גדולה, יכול להיות.‬
‫- אוקטובר 2010‬ ‫חודשיים לפני ההצבעה -‬
‫לפני ההכרזה על 2010,‬
‫היו אמורים להיות 24 חברים בוועד המנהל,‬ ‫אבל רק 22 הצביעו.‬
‫הגוף השולט בענף הכדורגל, פיפ"א,‬
‫השעה שניים מחברי הוועד המנהל שלו.‬
‫הסיבה להשעיה היא שהנציגים מניגריה ומטהיטי‬
‫ניסו למכור את קולותיהם במהלך התהליך.‬
‫הם לא ייטלו עוד חלק‬
‫בהחלטות לקראת גביעי העולם ב-2018 וב-2022.‬
‫הכתבות פשוט לא הפסיקו להתפרסם.‬
‫אני לא חושבת שבפיפ"א ציפו להן,‬
‫ואני לא חושבת שהם ידעו איך להתמודד איתן.‬
‫יש לנו גוף, ועדת האתיקה,‬
‫שמונתה מהיום הראשון לפקח על תהליך הבחירה.‬
‫ועדת האתיקה לא רק פיקחה,‬
‫אלא גם קיבלה החלטות.‬
‫היו חברים שהושעו,‬
‫אבל אנשים הם טיפשים.‬
‫מטורף עד כמה אנשים הם טיפשים.‬
‫אנשים שהיו בעמדות כה בכירות בפיפ"א,‬
‫נתנו משהו בתמורה לכלום.‬
‫אבל זה אנושי. זה זול וזה אנושי.‬
‫ההחלטה שקיבלנו, לחבר בין שני גביעי עולם,‬
‫ואני חושב שזה לא היה הדבר הנכון.‬
‫אבל עכשיו אנחנו במצב שבו עלינו להמשיך.‬
‫- ציריך, שווייץ -‬
‫פוליטיקאים, משפחות מלוכה ואצולת הכדורגל.‬
‫אלו הם הנציגים האנגלים,‬ ‫שמקווים לחולל קסמים בציריך.‬
‫בסופו של דבר הוחלט‬ ‫שמדינה אירופית תקבל את 2018,‬
‫ואת 2022 תקבל מדינה כלשהי‬ ‫מחלק אחר של העולם.‬
‫מגיע לנסיך ויליאם המון קרדיט,‬ ‫הוא באמת השקיע מאמצים,‬
‫וגם לדייוויד בקהם ולכל הצוות.‬
‫ההצעה מצוינת, צריך רק לשכנע אותם‬
‫שנוכל לעשות עבודה מצוינת. תודה.‬
‫באנגליה הייתה תמיכה מדהימה‬ ‫מצד האוכלוסייה הכללית,‬
‫אצטדיונים וכדורגל ברמה הגבוהה ביותר…‬
‫אני חושב שאפשר לסמוך על כל אחד מהחברים.‬
‫בסופו של יום, הם אנשי כדורגל.‬
‫והם ירצו שגביע העולם ייערך במדינה הכי טובה‬
‫שתוכל, לדעתם, לארח‬ ‫את אירוע הספורט הגדול בעולם.‬
‫ומצד שני הייתה רוסיה.‬
‫אבל הכבישים ומערכות התחבורה‬
‫לא היו ברמה של גביע עולם.‬
‫אני זוכר שהנשיא פוטין הבטיח לשפר את זה.‬
‫אדוני הנשיא, עד כמה אתה בטוח‬
‫שתביא את גביע העולם לארצות הברית?‬
‫ולגבי שנת 2022, ארה"ב הציגה לנו‬ ‫את האצטדיונים הכי טובים,‬
‫התשתיות הכי טובות,‬ ‫המלונות הכי טובים, הכול היה הכי טוב.‬
‫פשוט נציג את ההצעה שלנו כמיטב יכולתנו.‬
‫אני חושב שהיא תהיה טובה‬ ‫לפיפ"א ולענף בעולם כולו.‬
‫כשהסתכלנו על 2018, בהחלט חשבנו‬
‫שההצעה החזקה ביותר‬ ‫הייתה בבירור ההצעה האנגלית.‬
‫וכשמסתכלים על 2022,‬
‫ההצעה החזקה ביותר‬ ‫הייתה בבירור ההצעה של ארה"ב.‬
‫אני מקווה שתהיה לי הזדמנות‬ ‫לקבל את פני כולכם בשנת 2022.‬
‫לא היה סיכוי שאחת מההצעות האחרות‬
‫תמלא את אותן ציפיות.‬
‫גביע עולם של פיפ"א בקטאר‬ ‫יספק הזדמנות מסחרית ללא מתחרים.‬
‫ידענו שיהיה קרב קשה.‬
‫ידענו שארצות הברית היא המועמדת המובילה.‬
‫הכרנו בזה.‬
‫- ההכרזה על המארחת -‬
‫הוועד המנהל של פיפ"א‬ ‫קיים הצבעה לפני כמה דקות.‬
‫הנשיא יכריז על תוצאות ההצבעה.‬
‫ההחלטה על אירוח גביע העולם‬
‫בהחלט לא הייתה צריכה להיות‬ ‫החלטה בלעדית של הוועד המנהל,‬
‫כי הם ניצלו את כוחם לרעה בכל דרך אפשרית.‬
‫גבירותיי ורבותיי, חברים יקרים,‬ ‫אוהדי כדורגל ברחבי העולם…‬
‫אם ממשלות לא מעורבות,‬ ‫אם אין מערכת של איזונים ובלמים,‬
‫אם אף אחד לא שולט במה שאתה עושה,‬
‫ואתה לא צריך להצדיק את עצמך בפני אף אחד,‬
‫זאת ארוחת חינם.‬
‫גביע העולם של פיפ"א ב-2018,‬
‫גבירותיי ורבותיי, יתקיים ברוסיה.‬
‫כולנו היינו קצת ציניים בנוגע למניע.‬
‫האם הענף באמת מעניין את האנשים האלה?‬
‫או שהוא מעניין אותם‬
‫רק במובן של המשמעות שלו מבחינתם האישית?‬
‫וכעת, גבירותיי ורבותיי,‬
‫הזוכה בזכות לארגן‬ ‫את גביע העולם של פיפ"א ב-22'‬
‫היא קטאר!‬
‫כשספ שלף את הפתק מהמעטפה, נשמעה אנחה.‬
‫אני זוכרת שצ'אק הסתכל עליי. הוא היה הרוס.‬
‫הדבר הראשון שעשיתי היה להסתכל שמאלה.‬
‫הבעת האכזבה שלהם הייתה אדירה.‬
‫לא הייתי בהלם,‬
‫אבל התאכזבתי עמוקות, וכעסתי.‬
‫בלאטר היה בעד קטאר.‬
‫אני זוכר. הייתי איתו על הבמה.‬
‫הוא נתן לי מכה בצד ואמר, "תחייך, תחייך".‬
‫מבחינתו היה מדובר בתבוסה,‬
‫והוא ידע שהרבה ביקורת תישפך על פיפ"א.‬
‫אמרתי לספ,‬
‫"תקשיב, הסתבכנו פה".‬
‫וכמובן, בום!‬
‫תרגום כתוביות: ברונק פרלמוטר‬